C 264/6
—
MT
Il-Ġurnal Uffiċjali tal-Unjoni Ewropea
27.7.2023
L-involviment tal-livell reġjonali u lokali tal-governanza
Il-frażi “naħsbu globalment, naġixxiu lokalment” issir dejjem aktar importanti meta jiġu diskussi l-istrateġiji u l-pjanijiet taladattament għat-tibdil fil-klima.
L-amministrazzjonijiet lokali u reġjonali huma xpruni ewlenin tal-adattament peress li ħafna interventi ta’ adattament għat-tibdil fil-klima jseħħu fil-livell lokali u reġjonali u għalhekk jiddependu minn kundizzjonijiet speċifiċi għall-kuntest.
Il-gvernijiet lokali għandhom rwol ewlieni fit-trawwim tal-impenn pubbliku u l-azzjoni lokali, billi jinfurmaw lin-nies dwar il-benefiċċji tal-adattament għat-tibdil fil-klima għar-reġjun tagħhom.
Barra minn hekk, il-gvernijiet lokali għandhom ħafna informazzjoni essenzjali dwar miżuri lokalizzati potenzjali ta’ adattament għat-tibdil fil-klima li huma vijabbli fiż-żona tagħhom.
Għalhekk, it-taskforce interdipartimentali dwar l-adattament għandha tiżgura skambji sinifikattivi mal-awtoritajiet sottonazzjonali biex tinkludi l-għarfien espert tagħhom fit-tfassil talpolitika dwar l-adattament u biex tappoġġa l-attivitajiet reġjonali/lokali f’konformità mal-politika nazzjonali dwar l-adattament.
Għandha tingħata kunsiderazzjoni speċifika dwar kif għandu jiġi involut il-livell reġjonali u lokali ta’ governanza.
Pereżempju, billi jiġu kkuntattjati l-assoċjazzjonijiet reġjonali, jew in-networks tal-gvern lokali interreġjonali bħall-Patt tas-Sindki, fejn aktar minn 11 000 awtorità lokali u reġjonali li jirrappreżentaw lil 341 miljun persuna qegħdin iħejju lill-komunitajiet tagħhom dwar kif għandhom jgħixu bil-konsegwenzi tat-tibdil fil-klima.
—
L-identifikazzjoni u l-involviment tal-partijiet ikkonċernati
It-tibdil fil-klima se joħloq inċertezza u impatti fis-soċjetà kollha, li jisħaq l-importanza li t-taskforce interdipartimentali tidentifika l-gruppi rilevanti kollha tal-partijiet ikkonċernati inklużi s-sħab soċjali u l-organizzazzjonijiet tas-soċjetà ċivili, li l-involviment tagħhom huwa meħtieġ biex jinħolqu miżuri robusti ta’ adattament għat-tibdil fil-klima.
Il-parteċipazzjoni tal-partijiet ikkonċernati se żżid il-kwalità tat-teħid tad-deċiżjonijiet għall-adattament għat-tibdil fil-klima billi tiżgura s-sens ta’ sjieda tal-proċess għall-partijiet ikkonċernati.
Dan min-naħa tiegħu se jtejjeb il-kwalità ġenerali ta’ strateġija jew pjan ta’ adattament għat-tibdil fil-klima maħluqa mit-taskforce interdipartimentali.
Il-proċess ta’ identifikazzjoni tal-gruppi ta’ partijiet ikkonċernati jista’ jiġi megħjun billi ssir distinzjoni bejn żewġ gruppi ta’ partijiet ikkonċernati – l-aġenti tal-bidla u dawk potenzjalment affettwati mit-tibdil fil-klima: — Wieħed mill-gruppi ta’ partijiet ikkonċernati jikkonsisti minn aġenti possibbli tal-bidla li jistgħu jikkontribwixxu għallisforzi tal-amministrazzjonijiet nazzjonali u/jew reġjonali/lokali billi jipprovdu aktar informazzjoni, riżorsi, jew kapaċitajiet.
Il-partijiet ikkonċernati li jaqgħu taħt din il-kategorija huma istituti tar-riċerka li jipprovdu jew itejbu l-bażijiet tal-għarfien dwar l-adattament għat-tibdil fil-klima, is-settur privat li jipprovdi informazzjoni siewja ta’ aġġustament aħjar tal-politiki ta’ adattament jew billi jipprovdi finanzjament, atturi transfruntiera biex jipprovdu fehim aħjar tat-territorji transfruntiera u tar-reġjuni tal-fruntiera u organizzazzjonijiet mhux governattivi, speċjalment l-organizzazzjonijiet lokali tas-soċjetà ċivili, li jgħinu biex jipprovdu fehim aħjar tat-territorji, jimplimentaw miżuri ta’ adattament u jikkomunikaw il-ħtieġa tal-adattament għat-tibdil fil-klima biex jiffaċilitaw il-bidla fil-livell lokali u reġjonali. — Grupp ieħor ta’ partijiet ikkonċernati li jeħtieġ li jiġu inklużi fil-proċess ta’ adattament għat-tibdil fil-klima huma dawk bi probabbiltà elevata li jiġu affettwati mit-tibdil fil-klima.
Dawn huma l-aktar komunitajiet vulnerabbli (inklużi, iżda mhux limitati għal persuni f’riskju ta’ faqar u esklużjoni soċjali u f’riskju, persuni b’diżabilità, anzjani u dawk b’kundizzjonijiet tas-saħħa preeżistenti, nisa tqal, persuni spostati, dawk soċjalment marġinalizzati, ħaddiema esposti għar-radjazzjoni jonizzanti, u tfal) jew difensuri u gruppi ta’ interess li jirrappreżentaw lil dawn il-komunitajiet vulnerabbli li altrimenti jiġu esklużi mill-proċess ta’ parteċipazzjoni.
L-esponiment inugwali u l-vulnerabbiltà għallimpatti klimatiċi ta’ reġjuni u gruppi soċjoekonomiċi differenti jaggravaw l-inugwaljanzi u l-vulnerabbiltajiet diġà eżistenti.
Għalhekk, huwa essenzjali li tiġi żgurata tranżizzjoni ġusta li tnaqqas il-piż inugwali tar-riskju klimatiku u li tiżgura ekwità fid-distribuzzjoni tal-benefiċċji tal-adattament.
Is-separazzjoni kunċettwali ta’ dawn iż-żewġ gruppi ta’ partijiet ikkonċernati għandha l-għan li tiżgura kopertura sħiħa biżżejjed mill-angoli meħtieġa, iżda l-koinċidenza bejniethom għandha tiġi rikonoxxuta u meqjusa.
Fi kliem ieħor, dawk partikolarment vulnerabbli għat-tibdil fil-klima jistgħu jkunu wkoll aġenti possibbli tal-bidla anke jekk f’ċerti aspetti, ir-riżorsi tagħhom huma limitati.
Jistgħu saħansitra jkollhom riżorsi, bl-aktar ovvji huma informazzjoni dwar kif jiġu esperjenzati l-vulnerabbiltajiet għat-tibdil fil-klima u dwar l-effettività probabbli tal-interventi, li hija inqas aċċessibbli għal dawk li ma humiex fil-pożizzjoni tagħhom.
Barra minn hekk, id-differenzi bejn is-sessi fl-imġiba u fl-attitudnijiet rigward it-tibdil fil-klima (5) jenfasizzaw ukoll il-ħtieġa li tiġi żgurata l-parteċipazzjoni bilanċjata tal-irġiel u n-nisa fil-proċess tat(5) Pereżempju, ir-riċensjoni tissuġġerixxi li l-irġiel għandhom it-tendenza li jkunu inqas imħassba min-nisa dwar it-tibdil fil-klima meta l-pajjiżi jkunu aktar sinjuri.
Ara eż., Bush and Clayton (2023).